钦定古今图书集成/明伦汇编/皇极典/第204卷 > 《为齐宣德皇后答梁王令》梁·任昉
## 钦定古今图书集成/明伦汇编/皇极典/第204卷 > 《为齐宣德皇后答梁王令》梁·任昉

承，固兹谦揖，未膺大典，敬复雅旨，良有怃然。夫至寂
难原，言象所绝，教思有律，感通斯在。所以异人者神
明，同人者用舍。王诞兹上睿，对越天行，德冠二仪，化
周群动，生民以来，一人而已。但达节弘道，每濡迹于
中庸；神照惟几，不抑心于钻仰。范宣既让，其下取则，
况圣图睿范，歌思是归，廉约虽弘，庆赏遂替，诚贤者
悦义，长难进之风；不肖者矜功，阻竭力之效。劝阻之
间，所差已远，王何得不暂纡雅尚，允答天人，使朕夜
艾以安，早朝有豫。今遣率兹百辟，申荐诚款，万致一
涂，烦言可略。